غزوہ احد کے بعد 4ھ میں غزوہ ذات الرقاع پیش آیا ، آنحضرت صلی اللہ علیہ وسلم جب اس مہم میں تشریف لے گئے تو حضرت عثمان بن عفان رضی اللہ تعالیٰ عنہ کو مدینہ میں قائم مقامی کا شرف حاصل ہوا ، پھر بنو نضیر کی جلا وطنی عمل میں آئی ، اس کے بعد 5ھ میں غزوہ ٔخندق کا معرکہ پیش آیا ، حضرت عثمان بن عفان رضی اللہ تعالیٰ عنہ ان تمام مہمات میں شریک تھے ، 6ھ میں رسول اللہ صلی اللہ علیہ وسلم نے زیارت کعبہ کا قصد فرمایا،مقام حدیبیہ پہنچ کر معلوم ہوا کہ مشرکین آمادہ پر خاش ہیں ؛چونکہ رسول اللہ صلی اللہ علیہ وسلم کو لڑنا مقصود نہیں تھا ، اس لیے مصالحت کے خیال سے حضرت عثمان بن عفان رضی اللہ تعالیٰ عنہ کو سفیر بنا کر بھیجا ۔
Entity: مدینہ — Type: /location/city, /location